วันนี้วันหยุดเลยมาเดินชิลถ่ายรูปกับเพื่อนตั่งแต่สนามหลวง เดินมาถึงเสาชิงช้า ไกลใช้ได้อยู่เลยเหมือนกัน ทุกคนบ่นหิว เราก็เลยหาร้านเพื่อเติมพลังกัน เราบ่นว่าอยากกินเป็ดเพราะจำได้ว่าเคยมากินแถวนี้ แล้วเราก็เดินมาเจอร้าน "เทียนซ้ง" พร้อมกับหันไปถามเพื่อนว่า กินมั้ย .. ทุกคนตอบว่ากินก็รีบเข้าร้าน ด้วยความที่หิวมาก วันนี้จึงสั่ง ทั้งข้าวหน้าเป็ด และบะหมี่เป็ด ขอบอกว่าเป็ดที่นี่อร่อยมาก หนังกรอบเพราะเป็นเป็ดย่างอบน้ำผึ้งแสนอร่อย ส่วนบะหมี่ก็เส้นนุ่มอร่อย พร้อมกับเป็ดที่วางมาบนบะหมี่ วันนี้กินเป็ดให้หนำใจไปเลย  ร้านเทียนซ้ง นอกจากจะมีเป็ดแล้วก็ยังมีข้าวหมูแดง - หมูกรอบอีกด้วย หมูสะเต๊ะกินเล่นก็มี
ร้านเทียนซ้ง อยู่ใกล้กับศาลาว่าการกรุงเทพมหานคร จะเห็นร้านเทียนซ้งตั้งอยู่ทางขวามือ ตรงข้ามกับศาลาว่าการฯ เปิดทุกวัน เวลา 8.00 – 20.30 น. เป็นร้านที่ดูเก่าแก่แต่รสชาติ ยกนิ้วให้เลย
